كيف حالكم اخواتي جميعا وبداية كانشكر الاخت نور الشمس اللي كل مرة كانت ترسل رسائل خاصة تتطمن عليا وشكرا للجميع. انا هاد الشهر تعطلات عليا العادة الشهرية مدة اسبوع رغم انني كنت كانحس بوجع العادة الشهرية وكنت كانحس بالم في المفاصل ديالي ورجليا تنفخوا ليا بزاف المهم عملت التحليل في البيت خرج إيجابي وعاودتو اليوم الثاني خرج إيجابي المهم باش نقطع الشك باليقين مشيت للمستشفى عملت التحليلة ديال البول خرجت إيجابية يعني حامل واليوم الثاني عملوا لي ديال الدم خرجت حامل وما نكولش ليكم الفرحة ديالي والفرحة ديال زوجي.. لكن الطبيب قالي راه هاد النفوخية اللي في رجليك ما عندها علاقة بالحمل احالوني على الطب الباطني وقالي عندك التهاب في المفاصل وجلست 3 أيام في المستشفى عطاوني الدواء حتى وليت بخير ورجلي رجعوا عادي. ولكن حسرة بعد مرور يومين بدا كايهبط ملي الدم لونه بني يعني بحال الوسخ قالوا ليا الأطباء راه عادي... ولكن شوية ولا كايكثار يعني نزيف احمر وتخلعت بزاف ملي جيت للدار جلست شوية على ظهري غير نضت وهبط مني طرف كبير ديال الدم بحال الكبد.. مشيت دوزت قالت لي الطبيبة وقع ليك إجهاض وجلست يومين في المستشفى حتى تنقيت من الدم وقالت لي الله يعوض عليك وحاولي ترتاحي 3 أشهر عاد حملي. وهذا اللي كتبه الله عليا اللهم أجرني في مصيبتي واخلف لي خيرا منها يارب وكانطلبكم تدعيوا معايا بزاف والله ملي خرجات ليا النتيجة ديال الحمل دعيت مع جميع البنات باش ربي يسهل عليهم ويحملوا.